paragraph_text: Hazrat Pir-o-Murshid Inayat Khan (Baroda, Indija, 5. srpnja 1882. – New Delhi, 5. veljače 1927.) osnivač Zapadnjačkog sufijskog reda 1914. u Londonu i učitelj univerzalnog sufizma.<ref>Hazrat Inayat Khan, International Sufi Movement, www.sufimovement.org, pristupljeno 5. siječnja 2016. Na Zapad je došao kao sjevernoindijski klasični glazbenik, ali ubrzo se posvetio prenošenju i poučavanju sufijske nauke. Londonski sufijski red 1923. je pretvoren u novu organizaciju nazvanu Međunarodni sufijski pokret. Khanova poruka božanskog jedinstva (Tawhid) bavi se temama ljubavi, sklada i ljepote. Naučavao je kako slijepo prianjanje uz bilo koju knjigu religiji oduzima duh. Ogranci pokreta Inayata Khana postoje u Nizozemskoj, Francuskoj, Engleskoj, Njemačkoj, Sjedinjenim Američkim Državama, Kanadi, Rusiji i Australiji.